Юстина Матяшовска

Юстина Матяшовска, родж. Кындьова, * 27. марец 1931, Орябина, окрес Стара Любовня – † 11. септембер 2018, Пряшово — русинська писателька зоз Пряшовского края, авторка книжок прозы и поезии, написаных гваров родного села.Мирослав Ілюк.

Биография
Юстина Матяшовска походила зоз многодѣтной родины Ивана Кындѣ, зберателя фолклора, автора книжкы споминок «Дрітарі» (1974). Зачаточну освѣту достала в родном селѣ. Абсолвовала горожанку в Старой Любовни и шпециальны курзы працовникох здоровництва, отворены в року
1948 при Украинской Народной Радѣ Пряшовского края. Служила в здоровництвѣ, пак в окружном комитетѣ Сполку словацкых жен в Стропковѣ, пак в редакции новинкы «Нове життя». В року 1955 оддала ся за Йозефа Матяшовського и въедно одышли до Чех, в Чешскый Крумлов. Неодовго зоз сыном Йозефом вернули до родного краю. В Пряшовѣ Юстина Матяшовска працьовала секретарьков в апаратѣ КСУТу, а пак в редакции «Дружно вперед», одкы пензионовала.

Творба
Юстина Матяшовска писала бесѣдов родного села вершы, балады, курту прозу, зберала фолклор,Краєзнавчий словник русинів-українців. Пряшівщина, с. 214. ей творба появляла ся в украинскых, а од року 1989 и в русинскых периодиках и антологиях.

Окремыма книжками вышли:
 Орябинський вінок (вершы, 1975)
 Великі дрібнички (повѣданя, 1979) 
Найкрасшы в творчости Юстины Матяшовской суть балады.Муза спід Карпат, с. 114.

Жерела и одказы

 Краєзнавчий словник русинів-українців. Пряшівщина. Упорядник Федір Ковач. — Пряшів: СРУСР, 1999.  (по украинскы)
 Муза спід Карпат. (Зборник поезії Русинів на Словеньску). Зоставила ПгДр. Анна Плїшкова. — Пряшів: Русиньска оброда, 1996.  (по русинскы)
 Мамко, куп мі книжку. Упорядник Петро Трохановскій. — Nowy Sącz: SOWY, 1995  (по русинскы)

 Референции 

Катеґорія:Русиньскы писателї